  Туспуктэм: vk.com (Александр Бречалов) Анжелика Тихонова корреспондент Сарапулын чугун сюрес вокзал палан выль поликлиника пуктозы. Со сярысь Удмуртилэн тӧроез Александр Бречалов «ВКонтакте» мерлыко вотэсысь бамаз ивортӥз. Эмъюртэз 2023-тӥ арын пуктыны кутскозы, йылпумъяны 2024-тӥ ар пумозь чаклало. « Отын диагностикая туала центр кылдытыны малпаськом. «Здравоохранение» йӧскалык ӵектосъя поликлиникае компьютер томограф, УЗИ аппаратъёс но диагностикалы кулэ луись мукет тӥрлык пуктом » Александр Бречалов, Удмуртилэн тӧроез Выль юрт 4 этажъем луоз. Эмъяськонниын терапевтъёслы но сюбег ӧръя ужась эмчиослы кабинетъёс дасялозы. Нимаз ӝог эмъюрттэт сётонъя, диагностикая, физиотерапияя но реабилитацияя ёзэтъёс лэсьтозы. Со сяна, клинико-диагностической лаборатория, эндоскопической ёзэт но пыктос висёнъёсын курадӟисьёслы юрттэт сётонъя центр кылдытозы. Поликлиника борды 23 сюрс адями юнматэмын луоз. Нуналаз 500 вазиськисьёсты эскерыны быгатозы. Тодэ вайытом, Можгаын нылпи поликлиника пукто. Тегъёс: Удмуртия Сарапул эмъяськонниос лэсьтӥськон  